पाएं अपने शहर की ताज़ा ख़बरें और फ्री ई-पेपरडाउनलोड करें
15 मई तक जिले में संपूर्ण लॉकडाउन लागू कर दिया गया है। तालाबंदी के पहले दिन बुधवार को शहर व सड़कें विरान पड़ गई। लॉकडाउन का अनुपालन कराने को सुबह से ही पुलिस सड़कों को उतर आई। कईयों को पुलिस ने समझाकर घर पावस किया, तो कई जगह घुमक्कड़ों पर लाठियां चटकाई। कहीं उठक-बैठक कराकर दंडित किया। कोरोना के तेज संक्रमण को देखते हुए सरकार ने पूरे प्रदेश में 10 दिन का लॉकडाउन लगा दिया है। गोपालगंज जैसे छोटे जिले में संक्रमण की भयावह स्थिति को दिखते हुए सख्ती बढ़ा दी गई है। बता दें कि मई के महज तीन दिनों में कोरोना के 1050 ामामले आ चुके हैं। औसतन 300 से ज्यादा लोग रोजाना संक्रमित हो रहे हैं। कोरोना के 13 महीने में जिले में संक्रमितों की संख्या 10 हजार 329 हो चुकी है। इनमें से 6 हजार 294 लोग ठीक हो चुके हैं। वहीं कोरोना से 36 लोगों की जानें गई है।
तालाबंदी.....आप घर में रहकर तोड़े संक्रमण का चेन
तीन दिन में 1050 नए केस सामने आने के बाद जिला प्रशासन ने कड़ा रूख अपना लिया है। लॉकडाउन का सख्ती से अनुपालन कराने के लिए चपे-पचे पर पलुस का पहरा लगा दिया गया है। लॉक डाउन का अनुपालन कराने के लिए पुलिस को ढील दे दी गई है। आला अफसरों से सख्ती का आदेश मिलते ही पुलिस वालों ने अपनी निगाहें बदल ली है। बेवजह घुमने के लिए बाहर आए लोगों पर पुलिस की सख्ती भारी पड़ने लगी है। पुलिस ने कई लोगों पर लाठियां चटकाई तो कईयों को उठक-बैठक कराकर छोड़ा।
तालाबंदी इसलिए जरूरी...क्योंकि मई के 3 दिन में ही 1050 हो गए पॉजिटिव
सामत....घुमक्कड़ों की
पुलिस ने चटकाई लाठियां : दिघवा दुबौली मोड़। यहां आज भीड़ गायब है। पुलिस आन-जाने वालों से बाहर निकलने का कारण पूछ रही है। कई लोग दूध लेने के बहाना कर निकले। लौटते वक्त दूध का थौला नहीं मिलने पर पुलिस ने जमकर इनकी खिदमत कर दी।
पुलिस काट रही चालान
बिना उचित कारण, बिना हेलमेट व मास्क के निकले लोगों की खैर नहीं है। एनएच-531 पर थावे थाना के समीप पुलिस ने चेक प्वाइंट बना रखी है। यहां पर बड़ी संख्या में पुलिस के जवान तैनात हैं। कई बाइक सवारों को रोककर उनका चालान काटने के बाद हिदायत देकर छोड़ा गया।
सड़क पर उठक-बैठक
राहगीरों से घर निकलने को कारण जान रहे है। इसी क्रम में दो युवक हरखुआ की ओर से आ रहे थे। घर से निकलने का सही जानकारी नहीं मिलने पर युवकों को उठक-बैठक कराकर छोड़ा। लॉकडाउन के पालन नहीं करने वालों को सबक सिखाने के लिए पुलिस बाजार से लेकर गांवों में गश्त करने में जुटी है।
33 दिन में 4661 पॉजिटिव
1 अप्रैल से अब तक जिले में कुल 4661 लोग पॉजिटिव हो चुके हैं। इनमें से 810 लोग स्वस्थ भी चुके हैं। एक्टिव मरीजों की संख्या अभी 3851 है। 15 अप्रैल से अब 20 लोगों की मौत हो चुकी है। अप्रैल के मुकाबले मई महीने में संक्रमण की रफ्तार 10 फीसदी ज्यादा हो गई है।
4.21% गिरी रिकवरी रेट
24 घंटे में 391 नए लोगों के संक्रमित होने के बाद जिले का रिकवरी दर 4.21% गिर कर 60.93 % पर आ गया है। लगातार मरीज मिलने से जिले का रिकवरी रेट काफी गिर गया है। एक दिन पहले यह 65.14% था।
संक्रमण और रिकवरी की स्थिति
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva kas_Deva hin_Deva kas_Deva hin_Deva hin_Deva zho_Hant eng_Latn